Presidenti Obama arrin një marrëveshje me republikanët për çështjen e taksave
Demokratët dhe republikanët kanë theksuar se marrëveshja nuk ka ende formën e saj përfundimtare
Presidenti Obama njoftoi dje një marrëveshje dypartiake me republikanët për vazhdimin e aplikimit të sistemit aktual të taksave për të gjithë amerikanët, ndërkohë që do të vazhdojë kompesimi qeveritar për të papunët dhe ndihmesa për biznesin e vogël dhe forcimin e ekonomisë. Kompromisi vjen mbas një jave të ngjeshur me bisedime mes Shtëpisë së Bardhë dhe republikanëve në Kapitol Hill për çështjen e taksave, miratuar nga Kongresi në vitin 2001-2003 në presidencën e George W. Bushit. Republikanët kërcënuan se do të ndalnin punën e Senatit në këtë fund viti, nëse nuk do të mernin garancitë se ulja e taksave do të përfshinte edhe klasën e pasur amerikane që është 2 për qind e amerikanëve, si dhe klasën e mesme. Për muaj të tëra, Presidenti Obama këmbënguli se përfshirja e të pasurve në paksimin e përhershem të taksave do të ishte e padrejtë për klasën e mesme amerikane dhe do të shtonte me 700 miliardë dollarë defiçitin qeveritar. Ajo që presidenti e qujti kornizë e marrëveshjes ka të bëjë me një zgjatje të përkohëshme prej 2 vitesh të paksimit të taksave si në kohën e ish Presidentit Bush, duke vazhduar me përfitimet e papunësisë dhe për 13 muaj, dhe duke ulur taksat për punonjësit për të inkurajuar bizneset që të marrin më shumë punonjës të rinj. Duke cilësuar ato që ai i quajti ndasi të vërteta dhe të thella mes demokratëve dhe republikanëve, z. Obama tha se ai vendosi që të ecte përpara për të’i dhënë fund një qorrsokaku i cili mund të vazhdonte edhe vitin e ardhshëm. Z. Obama tha: Preisdenti foli mbas negociatave të ngjeshura, të udhëhequra në Shtëpinë e Bardhë nga Zv/Presidenti Xho Bajden dhe Sekretari i Thesarit Timothy Geithner. Z. Obama u takua gjithashtu mbrëmë vonë në darkë me Kryetaren e Dhomës së Përfaqësuesve Nensi Pelosi, udhëheqësin e demokratëve në Seanat Harry Reid dhe demokratë të tjerë, të cilët sipas njoftimeve e kanë shtyrë atë që mos të përkrah kompromisin. Në Kapitol Hill, demokratët dhe republikanët kanë theksuar se marrëveshja nuk është ende përfundimtare. Ligjvënësit do të zhvillojnë bisedime shtesë me Shtëpinë e Bardhsë, dhe kompromisi do të jetë subjekt i votimit si në Dhomën e Përfaqësusesve dhe në Senat. Presidenti tha se ai ka besimin se gjatë dy viteve të ardhshme, ndërsa amerikanët kanë bërë tashmë zgjedhjen e vështirë për të ulur defiçitin buxhetor prej 1.3 trilion dollarësh, do të jetë e qartë se ky sistem aktual taksash nuk mund të vazhdojë më tej. Por për momentin, ai tha se komropmisi është kritik për mbështetjen e rimëkëmbjes ekonomike të vendit. Presidenti tha se ai do një marrëveshje përfundimtare dhe miratimin e kongresit përpara se ligjvënësit të largohen nga Uashingtoni për pushimet e Krishtlindjeve. Z. Obama u zotua se fokusi i tij vitin e ardhshëm do të jetë rimëkëmbja ekonomike dhe krijimi i vendeve të reja të punës.